Diari Oficial de la Generalitat Valenciana


Sumari del DOGV 6023, del 28-05-2009 (2009/5992)

Judici ordinari 000574/2008. Notificació de la sentència als hereus i herència jacent de Tomasa López Llinares.
---------------------------------------------------------------------------------------------------------------

### Dades del document

Número de DOGV
:   6023

Data del DOGV
:   28-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5992


Data del document
:   10-03-2009

Organisme emissor
:   Jutjat de Primera Instància Número 2 d'Alacant

Tipus de document
:   Edicte

Descriptors 

:   * sistema judicial

Judici ordinari 000574/2008. Notificació de la sentència als hereus i herència jacent de Tomasa López Llinares. [2009/5992]  
Part demandant: Comunitat de Propietaris Padre Esplá 49.  
Part demandada: hereus i herència jacent de Tomasa López Llinares.  
Paula Guardia Díaz, secretària judicial del Jutjat de Primera Instància número 2 d'Alacant, en done fe i testimoniança que en el judici referenciat s'ha dictat la resolució que té el text literal següent:  
«Sentència número 18/2009  
Alacant, 23 de gener de 2009  
Alfonso Allué Fuentes, magistrat jutge substitut del Jutjat de Primera Instància número 2 d'Alacant, ha vist estes actuacions de judici ordinari tramitades en este Jutjat amb el número 574/2008, per reclamació de quantitat, en les quals han sigut parts, com a demandant, la Comunitat de Propietaris Padre Esplá 49 (Alacant), representada pel procurador José Mª Manjón Sánchez i defesa per la lletrada Yolanda Zaragoza Tormo, i, com a demandats, els hereus legals desconeguts i l'herència jacent de Tomasa López Llinares, declarats en situació processal de rebel·lia.  
Vistos els preceptes legals esmentats i altres de general i pertinent aplicació,  
Dispositiva  
Estimar la demanda interposada pel procurador José Mª Manjón Sánchez, en nom i representació de la Comunitat de Propietaris Padre Esplá 49 (Alacant), contra els hereus legals desconeguts i l'herència jacent de Tomasa López Llinares, per la qual condemne als demandats al pagament de 5.088,64 euros a la comunitat demandant, més els interessos legals corresponents, així com al pagament de les costes causades en este procediment.  
Notifiqueu esta sentència a les parts, i s'assenyala que contra esta, que no és ferma, es pot interposar recurs d'apel·lació, que s'haurà de preparar, si s'escau, davant este Jutjat dins dels cinc dies següents de la notificació (articles 455 i 457 de la Llei d'Enjudiciament Civil).  
Esta és la meua sentència, de la qual es durà testimoniança a les actuacions i s'enquadernarà l'original, que pronuncie, mane i firme.»  
Diligència. Per a fer constar que a Alacant, 23 de gener de 2009, el magistrat jutge substitut que la firma ha depositat a l'Oficina Judicial l'anterior sentència. En done fe.  
En atenció al desconeixement de l'actual domicili o residència de la part demandada, per provisió de 10 de març de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el Diari Oficial de la Comunitat Valenciana, per a dur a efecte la diligència de notificació de la sentència a la demandada.  
Alacant, 10 de març de 2009.- La secretària judicial: Paula Guardia Díaz.